สวัสดีค่ะ หนูเป็นประจำเดือนตั้งแต่วันที่10 (ซึ่งปกติจะเป็นประมาน15,16) สีเลือดสีน้ำตาลเข้มมากๆ เลือดออกกะปริบกะปอย จนมาถึงวันที่17เริ่มเยอะขึ้นกว่าเดิมนิดหน่อย และวันที่20ก็ยังคงมีเลือดไหลอยู่ค่ะ สีเลือดยังคงเดิม ไม่มีอาการปวดท้องค่ะ (เดือนที่แล้วมีเพศสัมพันธ์ในขณะที่เป็นประจำเดือนติดต่อกัน3วัน และแฟนไม่เคยมีเพศสัมพันธ์มาก่อนค่ะ ไม่รู้เกี่ยวรึเปล่า) รวมๆก็10วันแล้ว ไม่เคยเป็นแบบนี้เลยค่ะ
สวัสดีค่ะ หากมีประจำเดือนมาตั้งแต่วันที่ 10 ก.ค. จนถึงวันนี้ ซึ่งนาน 10 วันแล้ว ถือว่ามีเลือดประจำเดือนออกนานผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น แต่มักมีอาการปวดท้องร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น มักพบในวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นในเบื้องต้น ควรลองตรวจหาการตั้งครรภ์ดูก่อน หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหลค่ะ